Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 |IGI.UR| IG IGI NU ŠA₆ TUR UD ŠU₂ ŠU₂...
 |KA×LI| ZU KID BU BU TUR AN |SAL.TUG₂| KI GAL LA...
 |GA₂×AN| AN MUŠ₃ |GA₂×AN| |KA×LI| ZU IMIN NA NE NE 
 BURU₅ HU |KA×LI| ZU KI TAG TAG ME |U.U.U| 
 KI EL RA ŠU MU KALAM@g KAK |IGI.DIB| NE GURUŠ RA A₂ MU KALAM@g LAL E NE 
 LU₂ |URU×MIN| GAR <unk> IM MI IN <unk> <unk> NE 
 U₂ E |KA×LI| NE IN KA GAR <unk> BI IN <unk> LU₂ RA BA NI IN |KA×GAR| 
 BI A |KA×LI| I NI IN KA GAR <unk> NE IN <unk> LU₂ RA BA NI IN |KA×A| 
 AN UD AN NA EŠ₂ A IM MA NA AN ZI 
 AB@g GAL LA A PAP IG TAK₄ BI A A BA NI IN |UMUM×KASKAL| 
 DI URU DA AN RA NU ME A A |GIŠ.TUG₂.PI| BI AN RA NU ME A 
 LU₂ |URU×MIN| PA HAL LA SU NA BA AN KEŠ₂ KEŠ₂ 
 AN EN KI NUN KI GA TA |UD.DU| A NI 
 SAG GA₂ ŠU NE IN GAR BAR RA ŠU NE IN |GA₂×NUN&NUN| 
 KI GIG NAM LU₂ |URU×MIN| BA NI₂ TE NI BA AN ZU 
 KI GIG BAR RU BA SU LU₂ |URU×MIN| KA IG LA 
 A₂ PA BA RA NA GIDIM TA BA RA NA 
 A₂ GIŠ RA A AN RA BA RA NA |IGI.UR| IG |KA×ME| NAM LU₂ |URU×MIN| GAN A 
 AN |URU×IGI| LU₂ HI IGI IM MA AN SUM 
 A A NI AN EN KI RA E₂ A BA AN IGI IN KU₄ KA MU NA |UMUM×KASKAL| E 
 A A MU |IGI.UR| IG IGI NU ŠA₆ A DU |U.U| |HI×BAD| MA AŠ |IGI.DIB| UB KA 
 A NA TUM <unk> NA BI NU ZU A A NA BA NI TUM GI₄ GI₄ 
 AN EN KI TUR NI AN |URU×IGI| LU₂ HI MU NA NI TUM GI₄ GI₄ 
 TUR MU A NA NU E ZU A NA A RA AB |MU&MU| E EN 
 AN |URU×IGI| LU₂ HI A NA NU E ZU 
 GAR NI ZU A MU UM |IGI.DIB| ZA E IN GA E ZU 
 <SURFACE> 
 ZI₃ ŠE <unk> A GAR GIG GIDIM MA 
 ZI₃ GIG BA GAR GIG AN RA 
 ZI₃ ŠE IN NU <unk> GAR |KA×LI| BUR₂ RU DA UR BI |IGI.DIB| MU E HI 
 LU₂ |URU×MIN| TUR AN RA NA |IGI.DIB| MU E TA GUR GUR 
 ŠA₃ GI GA₂ DIM₂ KEŠ₂ DA NI GAN DUH 
 GAR AK GI GA₂ DIM₂ KEŠ₂ DA NI GAN DUH 
 A |UD.DU| A DIM₂ U₂ GAN SI IL LI 
 |A.LAGAB×HAL| |GU₂.GAR₃| DIM₂ KA NUN GAN IM ME 
 ŠA₃ HAL...<unk> <unk> <unk> 
 GAR <unk>...DIM₂ A <unk> GAN EN <unk> 
 IR...TA GAN IM...RA |UD.DU| 
 A...DIM₂ HU MU KALAM@g DU 
...AN UD AN NA TA KA KEŠ₂ BI HU MU KALAM@g DUH 
...|DUB.NAGAR| RA |HI×BAD| 
...NAGAR RA |HI×BAD| 
 ŠA₃ GI NU KA GA |IGI.DIB| ME SUM 
 GIR₃ KU₃ ŠU |U.GUD| A GIR₃ KI A DU BA ZA 
 |KA×LI| KU₃ NA RI GA ZA 
 LU₂ |URU×MIN| TUR AN RA NA |IGI.DIB| ME EL |IGI.DIB| ME |UD.UD| 
 |NI.UD| BUR |U.GAN| DIM₂ |IGI.DIB| ME LUH LUH 
 |NI.UD| BUR NI NUN NA DIM₂ |IGI.DIB| MU NI IN SU SU UB 
 AN UD SAG KAL AN RI E NE EŠ₂ ŠU NI |IGI.DIB| ME SUM 
 AN UD SAG KAL AN RI E NE KID 
 ŠU ŠA₆ GA AN RA NA EŠ₂ GAN IM IGI IN GI₄ GI₄ 
 KA KA MA GAR ŠID GA₂ ZI₃ IN NU HA |HI×BAD|

Provide the transliteration.

<SURFACE>
hul-ŋal₂ igi nu-sag₉ dumu ud šu₂-šu₂...
uš₇-zu lil₂ bu-bu dumu {d}ereš-ki-gal-la...
ama {d}inana ama uš₇-zu imin-na-ne-ne
buru₅{mušen} uš₇-zu ki tag-tag me-eš
ki-sikil-ra šu mu-un-du₃-u₃-ne ŋuruš-ra a₂ mu-un-la₂-e-ne
lu₂-ulu₃ niŋ₂ <unk> im-mi-in <unk> <unk> ne
u₂-e uš₇ bi₂-in-dug₄ niŋ₂ <unk> bi-in <unk> lu₂-ra ba-ni-in-gu₇
kaš-a uš₇ i-ni-in-dug₄ niŋ₂ <unk> bi₂-in <unk> lu₂-ra ba-ni-in-nag
{d}utu an-na-še₃ a im-ma-na-an-zig₃
iri₁₁-gal-la a-pap ŋal₂ tak₄-bi-a a ba-ni-in-de₂
di-ri₂-da diŋir-ra nu-me-a a ŋeštug₂-bi diŋir-ra nu-me-a
lu₂-ulu₃ pa-hal-la su-na ba-an-keš₂-keš₂
{d}en-ki eridu{ki}ga-ta e₃-a-ni
saŋ-ŋa₂ šu bi₂-in-ŋar bar-ra šu bi₂-in-ur₃
ki gig nam-lu₂-ulu₃-ba ni₂-te-ni ba-an-zu
ki gig bar šub-ba su lu₂-ulu₃-ka ŋal₂-la
a₂-sag₃ ba-ra-na gidim-ta ba-ra-na
a₂ ŋiš ra-a diŋir-ra ba-ra-na hul-ŋal₂ eme nam-lu₂-ulu₃ he₂-a
{d}asal-lu₂-hi igi im-ma-an-sig₁₀
a-a-ni {d}en-ki-ra e₂-a ba-an-ši-in-kur₉ gu₃ mu-na-de₂-e
a-a-mu hul-ŋal₂ igi nu-sag₉ a-ra₂ min₃-kam-ma-aš u₃-ub-dug₄
a-na ib₂ <unk> na-bi nu-zu-a a-na ba-ni-ib₂-gi₄-gi₄
{d}en-ki dumu-ni {d}asal-lu₂-hi mu-na-ni-ib₂-gi₄-gi₄
dumu-mu a-na nu-e-zu a-na a-ra-ab-dah-e-en
{d}asal-lu₂-hi a-na nu-e-zu
niŋ₂ i₃-zu-a-mu-um u₃ za-e in-ga-e-zu
<SURFACE>
zid₂ še <unk> a niŋ₂-gig gidim-ma
zid₂ gib₃-ba niŋ₂-gig diŋir-ra
zid₂ {še}in-nu <unk> niŋ₂-uš₇-bur₂-ru-da teš₂-bi u₃-mu-e-hi
lu₂-ulu₃ dumu diŋir-ra-na u₃-mu-e-ta-gur-gur
šag₄ {gi}pisan-gin₇ keš₂-da-ni he₂-du₈
niŋ₂-ak {gi}pisan-gin₇ keš₂-da-ni he₂-du₈
a e₃-a-gin₇ u₂ he₂-si-il-le
{id₂}idigna-gin₇ gu₃ nun he₂-em-me
šag₄ hal...<unk> <unk> <unk>
niŋ₂ <unk>...gin₇ a <unk> he₂-en <unk>
ir...ta he₂-em...ra-e₃
a...gin₇ hu-mu-un-tum₂
...{d}utu an-na-ta zu₂-keš₂-bi hu-mu-un-du₈
...tibira-ra-kam
...nagar-ra-kam
šag₄-ge nu-dug₄-ga u₃-me-šum₂
ŋir₃ kug šu du₇-a ŋir₃ ki-a gub-ba-za
tu₆ kug na-de₅-ga-za
lu₂-ulu₃ dumu diŋir-ra-na u₃-me-sikil u₃-me-dadag
{na₄}bur šaŋan-gin₇ u₃-me-luh-luh
{na₄}bur i₃-nun-na-gin₇ u₃-mu-ni-in-su-su-ub
{d}utu saŋ-kal diŋir-re-e-ne-še₃ šu-ni u₃-me-šum₂
{d}utu saŋ-kal diŋir-re-e-ne-ke₄
šu sag₉-ga diŋir-ra-na-še₃ he₂-em-ši-in-gi₄-gi₄
ka-inim-ma niŋ₂-silaŋ-ŋa₂ zid₂ in-nu-ha-kam